CELEX: 22012D0102
Language: lt
Date: 1335744000000
Title: 2012 m. balandžio 30 d. EEE jungtinio komiteto sprendimas Nr. 102/2012, kuriuo iš dalies keičiamas EEE susitarimo 47 protokolas (Techninių prekybos vynu kliūčių panaikinimas)

13.9.2012   
            
            
               LT
            
            
               Europos Sąjungos oficialusis leidinys
            
            
               L 248/40
            
         EEE JUNGTINIO KOMITETO SPRENDIMAS
   Nr. 102/2012
   2012 m. balandžio 30 d.
   kuriuo iš dalies keičiamas EEE susitarimo 47 protokolas (Techninių prekybos vynu kliūčių panaikinimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo 47 protokolas buvo iš dalies pakeistas 2011 m. gegužės 20 d. EEE jungtinio komiteto sprendimu Nr. 50/2011 (1);
            
         
               (2)
            
            
               į Susitarimą turi būti įtrauktas 2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (2);
            
         
               (3)
            
            
               į Susitarimą turi būti įtrauktas 2009 m. gegužės 26 d. Komisijos reglamentas (EB) Nr. 436/2009, kuriuo nustatoma Tarybos reglamento (EB) Nr. 479/2008 taikymo vynuogynų registrui, privalomajam deklaravimui ir rinkai stebėti reikalingos informacijos kaupimui, vyno produktų lydraščiams ir vyno sektoriuje privalomiems pildyti žurnalams tvarka (3);
            
         
               (4)
            
            
               į Susitarimą turi būti įtrauktas 2009 m. gegužės 25 d. Tarybos reglamentas (EB) Nr. 491/2009, kuriuo iš dalies keičiamas Reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (4);
            
         
               (5)
            
            
               į Susitarimą turi būti įtrauktas 2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (5);
            
         
               (6)
            
            
               į Susitarimą turi būti įtrauktas 2009 m. liepos 14 d. Komisijos reglamentas (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu (6);
            
         
               (7)
            
            
               Reglamentu (EB) Nr. 436/2009 panaikinamas Komisijos reglamentas (EB) Nr. 884/2001 (7), kuris yra įtrauktas į Susitarimą, todėl jis turi būti iš Susitarimo išbrauktas;
            
         
               (8)
            
            
               Reglamentu (EB) Nr. 606/2009 panaikinamas Komisijos reglamentas (EEB) Nr. 2676/90 (8), kuris yra įtrauktas į Susitarimą, todėl jis turi būti iš Susitarimo išbrauktas;
            
         
               (9)
            
            
               Reglamentu (EB) Nr. 607/2009 panaikinami Komisijos reglamentai (EB) Nr. 1607/2000 (9) ir (EB) Nr. 753/2002 (10), kurie įtraukti į Susitarimą, todėl jie turi būti iš Susitarimo išbraukti;
            
         
               (10)
            
            
               Tarybos reglamentas (EB) Nr. 1493/1999 (11) ir Komisijos reglamentas (EB) Nr. 1622/2000 (12), kurie įtraukti į Susitarimą, panaikinti ES, todėl jie turėtų būti iš Susitarimo išbraukti;
            
         
               (11)
            
            
               daugelis Reglamento (EB) Nr. 1234/2007 ir Reglamento (EB) Nr. 436/2009 nuostatų nesusijusios su EEE, nes jomis reglamentuojamas bendras žemės ūkio rinkų organizavimas. Todėl reikėtų konkrečiai išvardyti taikytinas nuostatas. Šios nuostatos aiškinamos remiantis pagrindiniu Susitarimo tekstu ir 47 protokolo horizontaliosiomis bei konkrečiomis adaptacijomis;
            
         
               (12)
            
            
               šis sprendimas netaikomas Lichtenšteinui,
            
         PRIĖMĖ ŠĮ SPRENDIMĄ:
   1 straipsnis
   Susitarimo 47 protokolo 1 priedėlis iš dalies keičiamas taip:
   
               1.
            
            
               1 punkto (Komisijos reglamentas (EEB) Nr. 2676/90), 2 punkto (Tarybos reglamentas (EB) Nr. 1493/1999), 3 punkto (Komisijos reglamentas (EB) Nr. 1607/2000), 4 punkto (Komisijos reglamentas (EB) Nr. 1622/2000), 5 punkto (Komisijos reglamentas (EB) Nr. 884/2001) ir 6 punkto (Komisijos reglamentas (EB) Nr. 753/2002) tekstas išbraukiamas.
            
         
               2.
            
            
               Po 7 punkto (Komisijos reglamentas (EB) Nr. 1793/2003) įterpiama:
               
                           „8.
                        
                        
                           
                              32007 R 1234: 2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1), su pakeitimais, padarytais:
                           
                                       —
                                    
                                    
                                       
                                          32009 R 0491: 2009 m. gegužės 25 d. Tarybos reglamentu (EB) Nr. 491/2009 (OL L 154, 2009 6 17, p. 1).
                                    
                                 Reglamento nuostatos šio Susitarimo tikslais pritaikomos taip:
                           
                                       a)
                                    
                                    
                                       taikomos tik šios reglamento nuostatos:
                                       
                                                    
                                                
                                                
                                                   1 straipsnio 1 dalies 1 punktas, plg. I priedo XII dalį,
                                                
                                             
                                                    
                                                
                                                
                                                   2 straipsnio 1 dalis, plg. III priedo IIIa dalį
                                                
                                             
                                                    
                                                
                                                
                                                   113d straipsnis, plg. XIb priedą,
                                                
                                             
                                                    
                                                
                                                
                                                   118a–118c straipsniai,
                                                
                                             
                                                    
                                                
                                                
                                                   118e–118zb straipsniai,
                                                
                                             
                                                    
                                                
                                                
                                                   120a–120g straipsniai,
                                                
                                             
                                                    
                                                
                                                
                                                   185c straipsnio 1 ir 2 dalys ir
                                                
                                             
                                                    
                                                
                                                
                                                   185d straipsnis.
                                                
                                             Nuostatos taikomos su adaptacijomis, kurios gali būti grindžiamos su Susitarimo pagrindinio teksto nuostatomis, Susitarimo 47 protokolo įvade nurodytomis horizontaliosiomis adaptacijomis ir Susitarimo 47 protokolo I priedėlyje nurodytomis konkrečiomis adaptacijomis;
                                    
                                 
                                       b)
                                    
                                    
                                       ELPA šalių atstovai visapusiškai dalyvauja reglamento 195 straipsnyje nurodytų komitetų, kurie sprendžia klausimus, patenkančius į Susitarime nurodytų aktų taikymo sritį, darbe, tačiau neturi balsavimo teisės.
                                    
                                 
                     
                           9.
                        
                        
                           
                              32009 R 0436: 2009 m. gegužės 26 d. Komisijos reglamentas (EB) Nr. 436/2009, kuriuo nustatoma Tarybos reglamento (EB) Nr. 479/2008 taikymo vynuogynų registrui, privalomajam deklaravimui ir rinkai stebėti reikalingos informacijos kaupimui, vyno produktų lydraščiams ir vyno sektoriuje privalomiems pildyti žurnalams tvarka (OL L 128, 2009 5 27, p. 15).
                           Reglamento nuostatos šio Susitarimo tikslais pritaikomos taip:
                           
                                       a)
                                    
                                    
                                       taikomos tik šios reglamento nuostatos:
                                       
                                                    
                                                
                                                
                                                   21 straipsnio 1 dalies iii punkto a, b ir c papunkčiai,
                                                
                                             
                                                    
                                                
                                                
                                                   22–26 straipsniai,
                                                
                                             
                                                    
                                                
                                                
                                                   27 straipsnio 3 dalis,
                                                
                                             
                                                    
                                                
                                                
                                                   28 ir 29 straipsniai,
                                                
                                             
                                                    
                                                
                                                
                                                   31 straipsnio 1–5 dalys,
                                                
                                             
                                                    
                                                
                                                
                                                   32–35 straipsniai,
                                                
                                             
                                                    
                                                
                                                
                                                   47 straipsnis,
                                                
                                             
                                                    
                                                
                                                
                                                   48 straipsnio 1 dalis ir
                                                
                                             
                                                    
                                                
                                                
                                                   49 straipsnis.
                                                
                                             Nuostatos taikomos su adaptacijomis, kurios gali būti grindžiamos su Susitarimo pagrindinio teksto nuostatomis, Susitarimo 47 protokolo įvade nurodytomis horizontaliosiomis adaptacijomis ir Susitarimo 47 protokolo I priedėlyje nurodytomis konkrečiomis adaptacijomis;
                                    
                                 
                                       b)
                                    
                                    
                                       34 straipsnio 1 dalies trečios pastraipos žodžiai „Jeigu prekės vežamos Bendrijoje, tokia informacija pateikiama vadovaujantis Reglamente (EB) Nr. 555/2008 nustatytomis taisyklėmis.“ pakeičiami žodžiais „Tokia informacija perduodama laikantis Susitarimo 47 protokolo 2 priedėlio nuostatų.“
                                    
                                 
                     
                           10.
                        
                        
                           
                              32009 R 0606: Komisijos reglamentas (EB) Nr. 606/2009 2009 m. liepos 10 d. kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (OL L 193, 2009 7 24, p. 1).
                        
                     
                           11.
                        
                        
                           
                              32009 R 0607: 2009 m. liepos 14 d. Komisijos reglamentas (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu (OL L 193, 2009 7 24, p. 60).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini reglamentų (EB) Nr. 1234/2007, (EB) Nr. 436/2009, (EB) Nr. 491/2009, (EB) Nr. 606/2009 ir (EB) Nr. 607/2004 tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2012 m. gegužės 1 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (13).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. balandžio 30 d.
      
         
            EEE jungtinio komiteto vardu
         
         
            Laikinai einantis pareigas pirmininkas
         
         Gianluca GRIPPA
      
   
   
      (1)  OL L 196, 2011 7 28, p. 29.
   
      (2)  OL L 299, 2007 11 16, p. 1.
   
      (3)  OL L 128, 2009 5 27, p. 15.
   
      (4)  OL L 154, 2009 6 17, p. 1.
   
      (5)  OL L 193, 2009 7 24, p. 1.
   
      (6)  OL L 193, 2009 7 24, p. 60.
   
      (7)  OL L 128, 2001 5 10, p. 32.
   
      (8)  OL L 272, 1990 10 3, p. 1.
   
      (9)  OL L 185, 2000 7 25, p. 17.
   
      (10)  OL L 118, 2002 5 4, p. 1.
   
      (11)  OL L 179, 1999 7 14, p. 1.
   
      (12)  OL L 194, 2000 7 31, p. 1.
   
      (13)  Konstituciniai reikalavimai nurodyti.